Efter indførelsen af kristendommen i 864 blev Bulgarien for første gang det kulturelle centrum i det [[Slaviske folkeslag|slaviske]] område. Rigets førende position blev yderligere forstærket med opfindelsen af det [[kyrilliske alfabet]] i landets hovedstad [[Preslav]], og litteratur skrevet på det oldbulgarske sprog blev udbredt mod nord. Oldbulgarsk blev et slags fællessprog i Østeuropa, hvor det blev kendt som [[oldkirkeslavisk]].<ref>{{kilde bog | forfatter = Alexander Schenker | titel = The Dawn of Slavic | år = 1995 | forlag = Yale University Press | sider = 185-186, 189-190 }}</ref> I 927 blev det selvstændige bulgarske [[patriarkat]] officielt anerkendt. Senere opstod der som reaktion mod den byzantinske indflydelse på kirken en sekt, der blev kendt som [[bogomolisme]] i riget i midten af det 10. århundrede.
Filosofi Historie Tidligere_riger,_stater,_protektorater,_kolonier_og_lande Foreninger Organisationer